CELEX: 32012D0385
Language: lt
Date: 1342051200000
Title: 2012/385/ES: 2012 m. liepos 12 d. Komisijos įgyvendinimo sprendimas, kuriuo iš dalies keičiamas Sprendimas 2009/12/EB, kuriuo leidžiama naudoti tam tikrus kiaulių skerdenų klasifikavimo būdus Danijoje (pranešta dokumentu Nr. C(2012) 4712)

14.7.2012   
            
            
               LT
            
            
               Europos Sąjungos oficialusis leidinys
            
            
               L 186/36
            
         KOMISIJOS ĮGYVENDINIMO SPRENDIMAS
   2012 m. liepos 12 d.
   kuriuo iš dalies keičiamas Sprendimas 2009/12/EB, kuriuo leidžiama naudoti tam tikrus kiaulių skerdenų klasifikavimo būdus Danijoje
   (pranešta dokumentu Nr. C(2012) 4712)
   (Tekstas autentiškas tik danų kalba)
   (2012/385/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio m punktą kartu su 4 straipsniu,
   kadangi:
   
               (1)
            
            
               Komisijos sprendimu 2009/12/EB (2) Danijoje leista naudoti šešis kiaulių skerdenų klasifikavimo būdus;
            
         
               (2)
            
            
               Danija pareiškė, kad buvo sukurta automatinio prietaiso „AutoFom“ III versija ir Danijos skerdyklose pageidaujama šį prietaisą naudoti ir kalibruoti. Todėl būtina apibrėžti šio naujo būdo formulę;
            
         
               (3)
            
            
               Danija paprašė Komisijos leisti savo teritorijoje taikyti naują kiaulių skerdenų klasifikavimo būdą ir protokolu pateikė išsamų bandomojo išpjaustymo aprašą, nurodydama principus, kuriais šis būdas pagrįstas, bandomojo išpjaustymo rezultatus ir lygtį, taikomą raumeningumo procentiniam dydžiui apskaičiuoti, kaip nustatyta 2008 m. gruodžio 10 d. Komisijos reglamento (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (3), 23 straipsnio 4 dalyje;
            
         
               (4)
            
            
               išnagrinėjus tą prašymą paaiškėjo, kad sąlygos, taikomos išduodant leidimą taikyti tą klasifikavimo būdą, yra įvykdytos. Todėl taikyti šį klasifikavimo būdą Danijoje turėtų būti leista;
            
         
               (5)
            
            
               todėl Sprendimas 2009/12/EB turėtų būti atitinkamai iš dalies pakeistas;
            
         
               (6)
            
            
               prietaisą arba klasifikavimo būdus leidžiama keisti tik tada, jei tai aiškiai leidžiama Komisijos įgyvendinimo sprendimu;
            
         
               (7)
            
            
               šiame sprendime numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2009/12/EB iš dalies keičiamas taip:
   
               1)
            
            
               Į 1 straipsnį įrašomas šis g punktas:
               
                           „g)
                        
                        
                           prietaisą „Automatic ultrasound instrument (AutoFOM III)“ ir su juo susijusius vertinimo būdus, kurių aprašymas pateikiamas priedo 7 dalyje.“
                        
                     
         
               2)
            
            
               Priedas iš dalies keičiamas pagal šio sprendimo priedą.
            
         2 straipsnis
   Šis sprendimas skirtas Danijos Karalystei.
   
      Priimta Briuselyje 2012 m. liepos 12 d.
      
         
            Komisijos vardu
         
         Dacian CIOLOȘ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 6, 2009 1 10, p. 83.
   
      (3)  OL L 337, 2008 12 16, p. 3.
   
      PRIEDAS
      Sprendimo 2009/12/EB priedas papildomas 7 dalimi:
      
         „7   dalis
         
         „AUTOMATIC ULTRASOUND INSTRUMENT (AutoFOM III)“
         
                     1.
                  
                  
                     Šios dalies taisyklės taikomos, kai kiaulių skerdenos klasifikuojamos prietaisu „AutoFOM III“.
                  
               
                     2.
                  
                  
                     Prietaise turi būti šešiolika 2 MHz ultragarsinių daviklių („Carometec A/S“), o veikimo intervalas tarp daviklių – 25 mm. Ultragarso duomenis sudaro nugaros lašinių storio, raumenų storio ir kitų atitinkamų parametrų išmatavimai. Matavimo duomenys į apskaičiuotą raumeningumo procentinę išraišką paverčiami kompiuteriu.
                  
               
                     3.
                  
                  
                     Skerdenos raumeningumas apskaičiuojamas pagal šią formulę:
                     Ŷ = 72,05017 – (1,31831 × R2P5) – (0,37231 × R2P10) – (0,36672 × R2P11) + (0,03146 × R3P3) + (0,05058 × R3P5) – (0,02641 × R4P8) – (0,06667 × R4P10) – (0,27698 × R4P11)
                     kai:
                     Ŷ= apskaičiuotoji skerdenos raumeningumo procentinė vertė,
                     R2P5, R2P10, R2P11, R3P3, R3P5, R4P8, R4P10 ir R4P11 – yra kintamieji, apskaičiuoti naudojant „AutoFOM III“.
                  
               
                     4.
                  
                  
                     Matavimo taškai aprašyti pagal Komisijos reglamento (EB) Nr. 1249/2008 (1) 23 straipsnio 4 dalį Komisijai Danijos pateikto protokolo II dalyje.
                     Ši formulė taikoma skerdenoms, sveriančioms nuo 50 iki 110 kg.
                  
               
      
         (1)  OL L 337, 2008 12 16, p. 3.“